Η εκπρόθεσμη πληρωμή του Λογαριασμού συνεπάγεται χρέωση τόκων υπερημερίας, επί του συνολικού ποσού και για τις ημέρες καθυστέρησης, που υπολογίζονται από την επόμενη της ημερομηνίας λήξης έως και την ημέρα πληρωμής περιλαμβανόμενης. Οι τόκοι υπερημερίας περιλαμβάνονται στο Λογαριασμό που θα αποστέλλεται στον καταναλωτή μετά την πληρωμή της ληξιπρόθεσμης οφειλής. Εφόσον ο καταναλωτής εξακολουθεί να καθυστερεί την οφειλή για περισσότερες από δεκαπέντε (15) ημέρες μετά την ημερομηνία λήξης του λογαριασμού, θα ειδοποιείται από τον πάροχο μέσω επιστολής και σε περίπτωση που η μη καταβολή, ή η υπερημερία, παραταθεί πέρα από την προθεσμία που θα αναφέρεται στην επιστολή, η Εταιρεία θα προβαίνει σε διακοπή της παροχής φυσικού αερίου.  Ο καταναλωτής ανακτά την χρήση της Υπηρεσίας Αερίου μετά την εξόφληση των πιθανών παλαιότερων οφειλών και των δαπανών που προέρχονται από τις προαναφερθείσες ενέργειες του, αλλά και την άρση των αιτιών που οδήγησαν στη διακοπή της παροχής. Όλες οι σχετικές δαπάνες που συνεπάγεται η επανενεργοποίηση/επανασύνδεση της παροχής, βαρύνουν τον καταναλωτή.